Ĉu la Akademio de Esperanto modernigu sin? Tiu estas unu el la demandoj, kiujn oni pritraktos dum la reta konferenco de la Akademio ĉirkaŭ la Zamenhof-tago. Krom prelegoj, okazos la premiero de nova premio: la Laŭro de la Akademio.
#000001
La konferenco de la Akademio okazos marde la 14-an de decembro kaj merkrede la 15-an de decembro, kaj eblos partopreni en ĝi per Zoom. Poste la prelegoj estos spekteblaj ankaŭ per Youtube, informas François Lo Jacomo, la sekretario de la Akademio.
#000003
Laŭ li la celo de la konferenco estas plibonigi la kontakton inter la Akademio kaj la esperantista publiko:
#000004
– La Akademio de Esperanto, prestiĝa institucio, aspektas silenta ĉar ne aperas novaj decidoj, nova aldono al la Universala Vortaro... Tamen, krom la publikaj kunsidoj dum la Universalaj Kongresoj, Akademianoj abunde pridiskutas interesajn demandojn kaj multaj el ili aktivas en la Esperantologia kampo.
#000005
Kelkajn el tiuj demandoj la akademianoj pritraktos en la ok publikaj prelegetoj, kiuj konsistigas la ĉefan enhavon de la konferenco. Sume la konferenco daŭros tri horojn kaj la prelegoj do estos ne pli longaj ol po dudek minutoj.
#000006
Inter la temoj estas la nun okazanta revizio de PIV, en kiu partoprenas pluraj Akademianoj. Pri ĝi prelegos Bertilo Wennergren, kiu pasintjare transprenis la redaktorecon de la ĉefa vortaro de Esperanto.
#000007
Fine de la konferenco estos proklamita la unua ricevanto de la Laŭro de la Aademio, nova premio subvenciata de UEA kaj SAT. La premio estas aljuĝota al libroj “arte signifaj, lingve perfektaj kaj evidente kontribuantaj al evoluigo de esperantlingva kulturo”.
#000009
Novjara Renkontiĝo nuligita jam la duan fojon
#000014
Kion precize “modernigi sin” signifas? La lasta afero kiun Esperantujo bezonas, estas Akademio plena je aktivistoj kiuj estas obsedataj de rasa kaj genra identecpolitiko, kaj kiuj volas enmeti “novpronomojn” kaj aliajn stultaĵojn en la lingvon. Mi esperegas ke la Akademio ne iru laŭ tiu vojo dornplena...
#000015
“La lasta afero kiun Esperantujo bezonas, estas Akademio plena je aktivistoj kiuj estas obsedataj de rasa kaj genra identecpolitiko”
Ŝajnas ke vi estas tiu kiu estas obsedata pri rasa kaj genra identecpolitiko, ĉar nenie en la artikolo tio estas menciata.
#000016
Se antau kelke da jaroj iu skribus sian opinion pri nuna sorto de biblioteko de Hodlero, ankau neniu kredus tion.
#000017